Efter 28 år skifter Dana Cup No.1 navn. Nu skal turneringen hedde Cup No.1

Det skriver Kanal Frederikshavn. Siden turneringen blev skudt i gang for første gang i 1984, har den heddet Dana Cup No.1. Men fra næste år skal den traditionsbundne fodboldturnering blot hedde Cup No.1. Dermed vil den frederikshavnske fodboldturnering forsøge at adskille sig fra nanvesøsteren Dana Cup i Hjørring. - Det er altid forbundet med udfordringer at skifte et velkendt navn ud, men jo flere agenter og samarbejdspartnere vi taler med, jo mere overbevidst bliver vi om, at vi har truffet den rigtige beslutning. Det har skabt forvirring mange steder, at der både har været en Dana Cup i Hjørring og Frederikshavn, siger Michael Frederiksen fra Team Cup No.1 til Kanal Frederikshavn Cup No.1 fortsætter traditionen tro med at blive afviklet i uge 28.